การปรับตัวของ ยาอมตราตะขาบ 5 ตัว จากสินค้ารุ่นพ่อ ส่งต่อให้รุ่นลูกใช้ ผ่านภาพยนตร์โฆษณาชุดใหม่
30 พ.ย. 2564

ลงทุนแมน X Takabb
การสร้างธุรกิจใหม่จากศูนย์ว่ายากแล้ว แต่การสานต่อและสร้างการเติบโตให้ธุรกิจเก่าแก่อยู่มานานหลายทศวรรษ อาจเป็นเรื่องยากกว่า
ไม่เพียงภาพลักษณ์ที่อาจดูเชย และเข้าถึงกลุ่มคนรุ่นใหม่ยาก
แต่ยังมีเรื่องของแบรนด์หน้าใหม่ที่สดใสกว่า เข้ามายึดส่วนแบ่งการตลาดไป
ทำให้แบรนด์เก่าแก่ที่เคยเป็นผู้นำตลาด อาจกลายเป็นเพียงตำนาน ที่บางคนอาจลืมเลือน
อย่างไรก็ดี บางแบรนด์ที่ไหวตัวทัน รู้จักปรับตัวเข้ากับยุคสมัย และพฤติกรรมของผู้บริโภค ก็ยังคงอยู่มาได้จนถึงปัจจุบัน ซึ่งหนึ่งในกรณีศึกษาที่ดีของเรื่องนี้คือ แบรนด์ยาอมแก้ไอ ที่อยู่คู่คนไทยมากว่า 80 ปี อย่าง “ตะขาบ 5 ตัว” หรือ Takabb
ความน่าสนใจของ ตะขาบ 5 ตัว เป็นอย่างไร ?
ลงทุนแมนจะเล่าให้ฟัง
หลายคนอาจยังไม่รู้ว่า เรื่องราวและเส้นทางธุรกิจของ Takabb นั้น สามารถแบ่งได้ 3 ยุค ได้แก่
- ยุคบุกเบิกกิจการ โดยรุ่นที่ 1 หรือ คุณจุ้ยไซ แซ่ซิ้ม
- ยุคก่อตั้งโรงงานขยายกิจการเพิ่มช่องทางจำหน่ายไปทั่วประเทศและเริ่มส่งออกไปต่างประเทศ โดยทายาทรุ่นที่ 2
- ยุคสานต่อธุรกิจให้ยั่งยืน บริหารแบรนด์ระดับตำนานให้ยังคงคลาสสิก ทันสมัย เก๋าแต่ไม่ตกยุค โดยทายาทรุ่นที่ 3
ปัจจุบันเป็นยุคแห่งการปรับตัวของ Takabb ที่ได้งัดกลยุทธ์ต่าง ๆ มาสร้างความแปลกใหม่
เพื่อพลิกโฉมให้ดูทันสมัยขึ้น สลัดภาพจำเดิม ๆ ที่ดูโบราณ
เพื่อให้เข้าถึงลูกค้ากลุ่มใหม่ ๆ โดยเฉพาะคนรุ่นใหม่ ให้เกิด Brand Awareness และความอยากทดลองใช้ผลิตภัณฑ์
หนึ่งในกลยุทธ์สำคัญคือ การพัฒนาผลิตภัณฑ์ที่ตอบโจทย์ความต้องการของคนกลุ่มนี้โดยเฉพาะ
เช่น “สเปรย์แก้ไอ” ตราตะขาบ 5 ตัว จากการร่วมกับ สำนักงานพัฒนาวิทยาศาสตร์และเทคโนโลยีแห่งชาติ (สวทช.) เพื่อเพิ่มโอกาสเข้าถึงและสร้างยอดขายจากกลุ่มคนรุ่นใหม่
เพราะยาอมในรูปแบบเดิม อาจดูไม่ทันสมัยและโบราณ เป็นของคนรุ่นพ่อแม่ใช้ จึงไม่ค่อยอยากใช้ตาม แม้ตัวยาอมจะมีสรรพคุณมากมายก็ตาม
 
เท่ากับว่า การพัฒนาสเปรย์แก้ไอ จึงเข้ามาช่วยอุดช่องว่างการตลาดระหว่างวัยของแบรนด์ได้
แถมยังคงสรรพคุณในการรักษาทุกอย่างไว้ เหมือนยาอมแบบเดิม ไม่ว่าจะเป็น
- บรรเทาอาการไอ ชุ่มคอ ละลายเสมหะ
- ยับยั้งเชื้อแบคทีเรียที่เป็นสาเหตุอาการคออักเสบ ได้มากกว่า 99.9% ภายใน 5 นาที
- ไม่ทําให้เกิดการดื้อยา ใช้ได้ทุกวัน
- ไม่มีน้ำตาล
ที่น่าสนใจก็คือ สเปรย์แก้ไอ ตราตะขาบ 5 ตัวนี้ ฉีดได้ตรงจุด ใช้ง่าย และไม่ทำให้ลิ้นดำ
ทำให้เด็กรุ่นใหม่ไม่ต้องกังวลเรื่องภาพลักษณ์ ว่าจะเหมือนกับการอมลูกอม ตราตะขาบ 5 ตัว อีกต่อไป
พูดง่าย ๆ ว่า “สเปรย์แก้ไอ” จึงเป็นการผสมผสานระหว่างความคลาสสิก และความร่วมสมัย ได้อย่างลงตัว นั่นเอง
นอกจากนี้ ยังสามารถซื้อได้ที่ร้านขายยาชั้นนําทั่วไป และร้านค้าทั่วไป
รวมถึงช่องทางออนไลน์ 
 ในราคา 145 บาท
นอกจากการพัฒนาสินค้าที่เข้าถึงกลุ่มผู้บริโภคใหม่ ๆ แล้ว
การสร้าง Brand Awareness ทำให้แบรนด์เข้าไปนั่งในใจกลุ่มเป้าหมายได้นั้น
ยังต้องทำการตลาด และโปรโมตอย่างต่อเนื่อง
โดยเฉพาะสำหรับแบรนด์เก่าแก่ เพราะต้องทำให้ผู้บริโภคค่อย ๆ ซึมซับภาพลักษณ์อันคลาสสิกและร่วมสมัยของแบรนด์ และสารที่แบรนด์ต้องการสื่อออกไป
ด้วยเหตุนี้ Takabb จึงจัดเต็มโปรโมต สเปรย์แก้ไอและสรรพคุณ ผ่านภาพยนตร์โฆษณาชุดใหม่
โดยงานนี้ คุณต่อ-ธนญชัย ศรศรีวิชัย ผู้กำกับระดับโลกแห่งฟีโนมีน่า ลงมือเป็นครีเอทีฟเอง
ซึ่งภาพยนตร์โฆษณาชุดนี้ ก็กำลังถูกพูดถึงและเป็นกระแสไวรัลอย่างมาก โดยมียอดวิวถึง 2.5 ล้านวิว ภายใน 24 ชั่วโมง
แล้วทำไมภาพยนตร์โฆษณาชุดนี้ จึงได้รับความนิยมมากเช่นนั้น ?
ภาพความน่าสนใจของตัวภาพยนตร์โฆษณา อยู่ที่การเอาสภาพสังคม และความคิดเห็นของวัยที่แตกต่างผสมผสานกับการทำงานของยาแก้ไอของ Takabb มาเล่าเรื่องได้อย่างแนบเนียนและสร้างสรรค์
โดยหยิบเอาสภาพสังคมที่เป็นอยู่ในทุกวันนี้ ไม่ว่าจะเป็นทัศนคติ, ความคิด, ความสัมพันธ์ในครอบครัว, ความชอบที่แตกต่าง ซึ่งไม่ว่าจะเป็นความต่างเรื่องอะไรเล็กน้อยหรือมากมายแค่ไหน
หากเราใช้ความคิด บวกกับความรัก, ความเห็นอกเห็นใจ และความเข้าใจซึ่งกันและกัน ทุกปัญหาก็สามารถแก้ไขและผ่านไปได้ด้วยดี
เรื่องเล่าผ่านความสัมพันธ์ของพ่อลูกคู่หนึ่ง ที่ลูกเจ็บคอ พ่อเลยแนะนำให้ลูกใช้ยาอมแก้ไอตราตะขาบ 5 ตัว
ซึ่งลูกก็ปฏิเสธทันที ด้วยความที่พ่อต้องการให้ลูกเข้าใจและได้รับสิ่งที่ดีที่สุด จึงอธิบายถึงการทำงานและสรรพคุณของยาอม ให้ลูกเข้าใจง่าย ๆ
เพื่อให้เห็นภาพของแบคทีเรียที่จะเข้าไปทำร้ายปอด และวิธีที่ยาอมแก้ไอตราตะขาบ 5 ตัว ใช้จัดการกับแบคทีเรีย และขับเสมหะออกจากกล่องเสียง ด้วยวิธีที่ฉลาดและมีประสิทธิภาพ
ในขณะเดียวกันก็ดูแลรักษาร่างกายด้วยความทะนุถนอม ตามสรรพคุณของสมุนไพร โดยการทำงานของสมุนไพรก็สอดแทรกการใช้ปัญญาที่ลึกซึ้งของคนรุ่นก่อนเข้าไปด้วย
เป็นการเล่าเรื่องที่ครบรส แฝงด้วยความสนุก ซาบซึ้ง ประทับใจ และพูดถึงสรรพคุณของยาแก้ไอตราตะขาบ 5 ตัว ได้แบบครบถ้วน
โดยเป็นยาแผนโบราณ ผลิตจากสมุนไพร ช่วยให้คอชุ่มชื้น บรรเทาอาการไอ ละลายเสมหะ สามารถฆ่าเชื้อแบคทีเรียที่เป็นสาเหตุของการอักเสบได้ 99.9% มีผลวิจัยรับรองจาก สำนักงานพัฒนาวิทยาศาสตร์และเทคโนโลยีแห่งชาติ (สวทช.)
แต่ไม่เป็นอันตรายต่อร่างกาย ทำให้ใช้ได้บ่อย ไม่ดื้อยา แม้ไม่เจ็บคอก็สามารถใช้ได้
อย่างไรก็ดี แม้ตัวยาอมจะมีประสิทธิภาพและสรรพคุณดีแค่ไหน
แต่เมื่อลูกได้ฟังพ่ออธิบายเสร็จ ก็ยังลังเลที่จะลองอม เพราะดูเป็นสินค้าโบราณ
แถมยิ่งพ่อแม่มาชักชวนให้ลองแล้ว ก็ยิ่งไม่อยากเชื่อฟังสักเท่าไร ตามวัยที่สงสัยและตั้งคำถามกับความเชื่อของคนรุ่นพ่อแม่
เรื่องนี้จึงเป็นโจทย์ใหญ่สำคัญ ว่าจะทำอย่างไรให้คนรุ่นลูก และคนรุ่นใหม่ ยอมเปิดใจและเปิดรับแบรนด์ Takabb เพื่อที่จะได้มีโอกาสใช้ของดี ๆ เหมือนคนรุ่นพ่อแม่
เลยเป็นที่มาของการพัฒนาและเปิดตัวผลิตภัณฑ์ใหม่ในรูปแบบสเปรย์
เพื่อเป็นทางเลือกใหม่ให้กับผู้บริโภค ซึ่งใช้ง่าย พกสะดวก แก้ไอและป้องกันอาการไอได้เหมือนเดิม
เพิ่มเติมคือ ความทันสมัย และโดนใจวัยรุ่นมากขึ้น แถมยังหาซื้อได้ง่ายตามร้านขายยา, ร้านสะดวกซื้อทั่วไป และช่องทางออนไลน์
ภาพยนตร์โฆษณาชุดใหม่ของ Takabb
จะเห็นว่าจากกลยุทธ์, การตลาด และภาพยนตร์โฆษณาที่ Takabb ปล่อยออกมา รวมถึงการพัฒนานวัตกรรมผลิตภัณฑ์ใหม่ ๆ ออกสู่ตลาด
ต่างเป็นสิ่งที่ช่วยสร้างสีสันให้กับแบรนด์ และทำให้แบรนด์เป็นตำนานที่ทันทุกยุคสมัย
และช่วยสร้างเอนเกจเมนต์กับกลุ่มคนรุ่นใหม่ ไปพร้อม ๆ กับรักษาฐานลูกค้าเดิม
ซึ่งเรื่องนี้จึงให้ข้อคิดที่ว่า ไม่ว่าแบรนด์จะเก่าแก่แค่ไหน ผ่านมือมากี่รุ่น
หากรู้จักบริหารให้สอดคล้องกับยุคสมัย และไม่หยุดที่จะพัฒนา
ก็จะทำให้แบรนด์ดูสดใหม่ และได้รับการยอมรับจากผู้บริโภคอยู่เสมอ นั่นเอง..
#TAKABB #ยาอมแก้ไอตราตะขาบ5ตัว #สเปรย์แก้ไอตราตะขาบ5ตัว #เด็ดขาดแต่ละมุนละม่อม #ตอนแรกมันจะขมแต่อมไปมันจะหวานนนน